ઉલ્લેખનીય છે કે ગુજરાતમાં વિધાનસભાની કુલ 182 સીટો છે. જેમાંથી હાલ ભાજપ પાસે 118 સીટો છે અને કોંગ્રેસ પાસે 42 સીટો. વધુમાં એનસીપીની 2 અને જેડીયૂની એક સીટ પણ છે. તો બીજી તરફ ચૂંટણી પહેલા જ ચેસના ખેલની જેમ ભાજપ અને કોંગ્રેસ એક એકની લીડ છે. એક બાજુ જ્યાં ભાજપ હાર્દિક પટેલના બે નેતા રેશ્મા પટેલ અને વરુણ પટેલને પોતાની તરફ ખેંચવામાં સફળ રહી છે. ત્યાં જ કોંગ્રેસને અલ્પેશ ઠાકોરનો સાથ મળ્યો છે. વધુમાં ભાજપ પર 1 કરોડ આપી ઉમેદવાર ખરીદવાનો આરોપ પણ લાગ્યો છે. આમ ચૂંટણી પહેલા ભાજપ અને કોંગ્રેસના સામ સામે આક્ષેપોથી ગુજરાતમાં ચૂંટણીનો માહોલ જામ્યો છે. ત્યારે ચૂંટણી પંચ દ્વારા ચૂંટણીની તારીખો જાહેર થવાની આજે સંભાવનાઓ પ્રબળ છે.